Treptow-Köpenick

Treptow-Köpenick er den niende av Berlins tolv administrative bydeler. Med 18,9 % av Berlins areal er Treptow-Köpenick den største med hensyn til flateinnhold. 

 Historie 
Forvaltningsreformen i 2001 resulterte at de tidligere bydelene Treptow og Köpenick ble slått samme til den nåværende Treptow-Köpenick. Både Treptow og Köpenick lå før Tysklands gjenforening i det tidligere DDR.

 Befolkning og geografi 
Treptow-Köpenick har den laveste befolkningstetthet av alle Berlins bydeler. Sammenliknet med Tysklands 84 storbyer har bydelen et befolkningsantall som ville gitt den en 32.-plass foran Kiel og Magdeburg. Bydelen har 15 ortsteiler.

 Ortsteiler (nummerert) og ortslager  Flateinnhold(km²) Innbyggertallpr 30.06.11Statistikk fra Amt für Statistik Berlin-Brandenburg Innbyggerepr km² 0901 Alt-Treptow  2,31  10 643  4 607  0902 Plänterwald  3,01  10 795  3 568  0903 Baumschulenweg 
 Späthsfelde
  4,82  17 076  3533  0904 Johannistal  6,54  18 167  2 778 0905 Niederschöneweide 
 Späthsfelde 3,49  10 294  2 950  0906 Altglienicke
 Falkenberg 7,89  26 332 3 337 0907 Adlershof 
 Wendenheide 6,11  26 227  4 292 0908 Bohnsdorf
 Falkenhorst 6,52  10 800  1 656 0909 Oberschöneweide  6,18  18 517 2 996 0910 Köpenick 
 Altstadt
 Kietz Vorstadt
 Dammvorstadt
 Köpenick-Nord
 Amtsfeld-Kämmereiheide
 Köllnische Vorstadt
 Spindlersfeld
 Wendenschloß 34,92  60 124  1 722   0911 Friedrichshagen
 Hirschgarten 14,02  17 492  1 248 0912 Rahnsdorf 
 Hessenwinkel
 Wilhelmshagen 21,45  8 902  415 0913 Grünau  9,13  5 425  594 0914 Müggelheim 
 Ludwigshöhe 
 Siedlung Schönhorst 22,22  6 468  291 0915 Schmöckwitz 
 Karolinenhof 
 Rauchfangswerder
 Schmöckwitzwerder 17,14  4 063  237

 Beliggenhet 
Bydelen ligger sørøst i Berlin. Treptow-Köpenick er Berlins mest vann- og skogrike bydel med 36,4 % av arealet bestående av vann og innsjøer (som Müggelsee) og 43 % skog (som Müggelberge).

 Infrastruktur 
Berlins lengste gate kalt Adlergestell (11,9 kilometer) går gjennom bydelen. I Alt-Treptow finnes de såkalte Treptowers som er Berlins høyeste kontorbygg med 31 etasjer.

 Severdigheter 
Barokkslottet Köpenick med park, ligger sørøst i bydelen. Slottet inneholder en del av Berlins kunstindustrimuseum. Den store Treptowparken med det det sovjetiske krigsminnesmerket finnes i Alt-Treptow, nordvest i bydelen. I Bohnsdorf finnes boligkvarteret Gartenstadt Falkenberg som fra 2008 ført på UNESCOs liste over verdens kulturarv, forøvrig som en del av Modernistiske boligområder i Berlin. I ortsteilen Oberschöneweide finnes friluftscenen Kindl-Bühne Wuhlheide og Volkspark Wuhlheide.

 Treptow-Köpenick i folklore og kunst 
Uttrykket Køpenickiade som er synonymt med «lureri», stammer fra historien om skomakeren Wilhelm Voigt (1849-1922) som var arrestert og dømt for en rekke lovbrudd som tyveri, bedrageri og falsk forklaring. Berømt ble han for sin foretaksomhet 16. oktober 1906 da han forkledde seg som kaptein i hæren, og fulgt av en tropp soldater han hadde rekruttert i Tegel og lurt til å følge seg,<ref>[https://www.history.com/this-day-in-history/a-shoemaker-leads-german-soldiers-in-a-robbery A shoemaker leads German soldiers in a robbery]</ref> lyktes i å arrestere selveste borgermesteren i Köpenick og sikre seg byens pengekasse med 4 000 Mark''. Han instruerte soldatene i å holde vakt i en time, og fikk dermed tid til å kle seg om i sivilt antrekk og forsvinne med pengene.«Wilhelm Voigt»

 Referanser 

 Eksterne lenker 


Kategori:Berlins bydeler
Kategori:Bosetninger etablert i 2001
Kategori:2001 i Tyskland